open-index/open-wikipedia-markdown huggingface dataset:
மார்க்சின் தொழில்நுட்ப வரலாற்றுக் குறிப்பேடுகள்

காரல் மார்க்சு தொழில்நுட்ப வரலாறு பற்றிப் பல குறிப்பேடுகளை எழுதியுள்ளார். இவை வெளியிடப்படாமலே உள்ளன. இவை உள்ள இடமும் நெடுங்காலமாகத் தெரியவில்லை, என்றாலும் இவை முன்பு மார்க்சிய எழுத்தாளர்களால் படித்து விவாதிக்கப்பட்டுள்ளன. "தொழில்நுட்பமும் அயன்மையாதலும் பற்றி காரல் மார்க்சு" எனும் அண்மை ஆய்வை செய்த முனைவர் ஏமி வெண்டுலிங் அவற்றைப் பார்த்திருக்கலாம்.

மாஸ்கோ ஆவணக் காப்பகத்தில் இருந்தபோது இவற்றை கியார்கி லுகாக்சு ஆய்வு செய்துள்ளார். இவர் 1925இல் "புது இடதுசாரி மீள்பார்வை" (*New Left Review*) இதழ் எண் 39, செப்டம்பர்/அக்டோபர் 1966இன் ஆங்கிலப் பதிப்புக்கு எழுதிய ஒரு கட்டுரையில் இவற்றை மேற்கோள் காட்டி புக்காரினின் தேவையற்ற தொழில்நுட்பவியத்தை விமர்சனம் செய்துள்ளார். *வரலாறும் வகுப்புணர்வும் (வர்க்க உணர்வும்)* எனும் 1967ஆம் ஆண்டுக் கட்டுரையின் 1971ஆம் ஆண்டு மெர்லினுடைய மொழிபெயர்ப்புக்கு எழுதிய முன்னுரையில் பக்கம்-xxxiii பற்றிய விமர்சனத்தின் முறையியல் முக்கியத்துவம் குறித்து குறிப்புரை ஒன்று கொடுத்துள்ளார்.

எங்கெல்சு தொழினுட்பம் பற்றி மார்க்சு திரட்டிய குறிப்புகள் அவரது சிறப்புப் பணிகளில் ஒன்றாகும் எனத்  தங்கள் இருவரின் அறிவுசார் வேலைப்பிரிவினை குறித்த விளக்கக் கடிதத்தில் குறிப்பிட்டுள்ளார். 
ஏங்கல்சுக்கு மார்க்சு 1863 ஜனவரி 28இல் எழுதிய கடித்த்தில் இக்குறிப்பேடுகளைப் பற்றி மேற்கோள் காட்டி இவ்வாறு கூறுகிறார்: … நான் எனது தொழில்நுட்பச் சுருக்கங்கல் அடங்கிய குறிப்பேடுகளை மீண்டும் படித்தேன். தொழிலாளர்களுக்கான நடைமுறை வகுப்பு எடுக்க (செய்முறைகளைப் பற்றி மட்டும்) பேரா. வில்லிசைக் கேட்டுள்ளேன். (இது ஃஅக்சிலீ விரிவ்ரைகள் ஆற்றிய புவியியல் நிறுவனத்தில் நட்த்தப்படும்)… தொழிநுட்ப வரலாற்றுக் குறிப்புகளை மீளப் படித்தபோது  வெடிமருந்துக் கண்டுபிடிப்பு மட்டுமன்றி, காந்தத் திசைக்காட்டியும் அச்சுத் தொழில்நுட்பமும் 16- 18ஆம் நூற்றாண்டுகளின் முதலாளியப் பொருளியல் வளர்ச்சிக்கு  வேண்டப்படும் ஆயத்தங்களாகும் என்ற முடிவுக்கு வந்தேன். இக்காலகட்டத்தில் தான் கைவினைமுறையில் இருந்து பெருந்தொழிலக முறைக்கு சமூகப் பொருளாக்கம் (Production) மாறியது. இந்த இரு பொருளாயத அடிப்படைகளும் சார்ந்துதான் எந்திரமயத் தொழிலகங்கள் உருவாகியுள்ளன … 
 
தொழில்நுட்ப வளர்ச்சி குறித்து தனக்குள்ள ஆர்வம் பற்றி மார்க்சு தன் எழுத்துகளின் ஊடே அடிக்கடி மேற்கோள்களைச் சுட்டியுள்ளர். இந்தக் குறிப்புகளோடு மேலும்  தன் மூலதனம் நூலின் தொகுதி ஒன்றில் *எந்திரங்களும் பேரளவுத் தொழிலகங்களும்* என்ற இயலின் தொடக்கப் பெரிய அடிக்குறிப்பில் தொழில்நுட்பம் பற்றிய உய்யநிலை வரலாற்றின் தேவையைக் குறிப்பிடுகிறார்.

நேத்தன் உரோசன்பெர்கு "தொழில்நுட்ப மாணவராக மார்க்சு" எனும் கட்டுரையைத்  தன்  *கரும்பேழைக்குள்* இணையத் தளத்தில் வெளியிட்டுள்ளார். மேலும் காண்க, *Karl Marx on Technology and Alienation* - Amy E. Wendling, 2009

## குறிப்புகள்


பகுப்பு:மார்க்சியம்
பகுப்பு:தொழில்நுட்ப வரலாறு
பகுப்பு:பொதுவுடைமை நூல்கள்
பகுப்பு:கார்ல் மார்க்சின் நூல்கள்
சிறுத்தைப் பூனை

**சிறுத்தைப் பூனை** (leopard cat) என்பது ஒரு  சிறிய காட்டுப் பூனை ஆகும். இது பார்க்க சின்னஞ்சிறு சிறுத்தை போன்ற தோற்றத்தில் இருக்கும். இவை தென் மற்றும் கிழக்கு ஆசியாவின் காட்டுப்பகுதிகளில் காணப்படுகின்றன.  2002 ஆம் ஆண்டு முதல் இது தீவாய்ப்பு கவலை குறைந்த இனம் என்று  செம்பட்டியலில் இடம்பெற்றது. இது பரவலாக இருந்தாலும், அது வாழ்விட இழப்பு மற்றும் வேட்டையாடுதல் அச்சுறுத்தலுக்கு உள்ளாகியுள்ளது.
சிறுத்தை பூனை கிளையினங்கள்  நிறம், வால் நீளம், மண்டை வடிவம் மற்றும் அளவுகளால் வேறுபடுகிறன. 
## பண்புகள்
சிறுத்தைப் பூனையின் அளவு என்பது வீட்டுப் பூனையின் அளவு ஆகும். இது காண்போரை கவரும் வண்ணம் கொண்டிருக்கும். வெளிரிய மஞ்சள் நிற உடலும், அதில் சாம்பல் அல்லது கருப்பு நிறப் புள்ளிகளும் இருக்கும்.  நீண்ட கால்கள் மற்றும் சிறிய தலையில் இரு முக்கிய இருண்ட கோடுகள் செல்லும். வெப்ப மண்டலங்களில் , சிறுத்தை பூனைகள்  0.55 முதல் 3.8 கிலோகிராம் எடைகொண்டதாகவும்,  38.8 இல் இருந்து 66 செமீ (15.3 இல் இருந்து 26.0 அங்குலம்) நீளம் உடையதாகவும்,  17.2 இல் இருந்து 31 செமீ (6.8 இல் இருந்து 12.2 அல்குல) நீள வால் கொண்டவை. 

## உணவு
இவை ஊணுண்ணிகள் ஆகும். இவை சிறு பாலூட்டிகள், பல்லிகள், பறவைகள் ஆகியவற்றை உண்கிறது.
## மேற்கோள்கள்

பகுப்பு:பூனைகள்
ஹொன்னாவரா

**ஹொன்னாவரா** என்னும் துறைமுக நகரம், இந்திய மாநிலமான கர்நாடகத்தின் வடக்கு கன்னட மாவட்டத்தில் உள்ளது. இது ஹொன்னாவரா வட்டத்தின் தலைமையகம் ஆகும்.
இது அரபிக்கடலை ஒட்டி அமைந்துள்ளது. இது 9.38 சதுர கி.மீ பரப்பளவைக் கொண்டது.

## ஆட்சி
இந்த நகராட்சி 18 வார்டுகளைக் கொண்டது.

## அரசியல்
இது கும்டா சட்டமன்றத் தொகுதிக்கும், வடக்கு கன்னட மக்களவைத் தொகுதிக்கும் உட்பட்டது..

## சான்றுகள்

## இணைப்புகள்

* ஹொன்னாவரா நகராட்சியின் தளம் 

பகுப்பு:உத்தர கன்னட மாவட்டம்
இலாரன்சு ஆகுபென்

**இலாரன்சு ஆக்பென்** (*Lawrence Hogben*, 14 ஏப்பிரல் 1916 – 20 சனவரி 2015) என்பவர் நியூசிலாந்திற் பிறந்த அரச கடற்படை அலுவலரும் வானிலையியலாளரும் ஆவார். இவர் 1944இல் இரண்டாம் உலகப் போர் நட்புநாடுகளுக்காக நார்மண்டியில் தரையிறங்கலுக்காகத் தேவையான வானிலையியல் தரவுகளை முன்கணித்தவர். இவர் 1941ஆம் ஆண்டின் கிரீக்சுகடற்படைப் போரிலும் ஈடுபட்டுள்ளார். இதில் பிசுமார்க் போர்க்கப்பலைத் தேடி வேட்டையாடினார். மேலும் இவர் பேரண்டுக் கடற்போரிலும் 1942இல் கலந்துகொண்டார். எனவே போர்ச்சேவைகளுக்காக இவருக்கு பிரித்தானிய ஒன்றிய அரசின் தகவுறு சிலுவைச் சேவை விருது, அமெரிக்காவின் மணிவெண்கல நாண்மீன் பதக்கம் ஆகியன தரப்பட்டன. இரண்டாம் உலகப் போர் முடிந்ததும் குடிநல வானிலையாளராகப் பணிபுரிந்தார். பின்னர் ஐரோப்பா முழுவதும் உள்ள பல்வேறு இடங்களில் இம்பீரியல் வேதியியல் தொழிலகத்துக்காகப் பணிபுரிந்தார். வாழ்க்கையின் பிற்பகுதியில் தென்பிரான்சில் ஓய்வு பெற்றார். இவர் பன்னாட்டு ரோட்டரி சங்கத்தின் முனைவான உறுப்பினராக இருந்தார்.

## இளமையும் கல்வியும்

## மேற்கோள்கள்

## வெளி இணைப்புகள்
*
*

பகுப்பு:1916 பிறப்புகள்
பகுப்பு:2015 இறப்புகள்
பகுப்பு:நியூசிலாந்து வானிலையியலாளர்கள்
தெலூரால்

**தெலூரால்கள்** *(Tellurols)* என்பவை ஆல்ககால்கள் மற்றும் பீனால்களை ஒத்த வரிசைச் சேர்மங்களாகும். ஆக்சிசன் அணுக்களுக்குப் பதிலாக ஆல்ககால் மற்றும் பீனால் சேர்மங்களில் தெலூரியம் அணுக்கள் இடம்பெற்றிருக்கும்.**தெலூரால்**கள், செலினால்கள் மற்றும் தையால்கள் யாவும் ஒரேவகையான பண்புகளைக் கொண்டுள்ளன. கரிம தெலூரியம் சேர்மங்களுக்கு தெலூரால்கள்தான் அடிப்படை என்றாலும் நிலைப்புத்தன்மை இல்லாத காரணத்தால் அவை அதிகமாக முக்கியத்துவம் பெறவில்லை. தெலூரோயெசுத்தர்களும் தெலூரோசயனேட்டுகளும் தெலூராலில் இருந்து தருவிக்கப்படும் வழிப்பொருட்களாகும்.

## பண்புகள்
ஆல்க்கைல்தெலூரால்கள் மஞ்சள் நிறத்தில் நீர்மங்களாகவும் கடுமையான நெடியுடனும் காணப்படுகின்றன. அரைல்தெலூரால்கள் நிறமற்ற படிகங்களாக உருவாகின்றன. இவைகளைக் காட்டிலும் கரிமவுலோகதெலூரால்கள் அதிக நிலைப்புத் தன்மையுடன் காணப்படுகின்றன. குறைந்த நிலைப்புத்தன்மை உடைய இச்சேர்மங்களின் வாய்ப்பாடுகள் (Me3Si)3CTeH, (Me3Si)3SiTeH, மற்றும் (Me3Si)3GeTeH என்று அமைகின்றன.

## அமிலக் – காரப் பண்புகள்
தெலூரால்களின் அமிலத்தன்மையை ஐதரசன் தெலூரைடின் (H2Te) அமிலத்தன்மை மற்றும் பிரிகை மாறிலி ஆகிய கூறுகளின் அடிப்படையில் ஊகித்து அறியமுடியும். ஐதரசன் தெலூரைடின் அமிலத்தன்மை எண், pKa  2.64 ஆகவும் அதன் பிரிகை மாறிலி  2.3 × 10−3.5.ஆகவும் இருக்கிறது. ஐதரசன் சல்பைடு மற்றும் ஐதரசன் செலினைடு ஆகிய சேர்மங்களைக் காட்டிலும் ஐதரசன் தெலூரைடின் அமிலத்தன்மை எண் குறைவாகவும் பிரிகை மாறிலியின் மதிப்பு அதிகமாவும் இருக்கிறது.

ஐதரசன் பிணைப்பு இச்சேர்மத்தில் இல்லை என்ற காரணத்தினால் தெலூரால்கள் குறைவான கொதிநிலையைக் கொண்டுள்ளன என்பதை அறிய முடியும். தெலூரால்களில் இருக்கும் Te–H பிணைப்புகள் வலிமையற்றவை. இவை வெப்பத்தால் எளிமயாக ஆக்சிசனேற்றம் மற்றும் சிதைவுகளை அடைகின்றன. புறவூதாக் கதிர்களும் கூட தெலூரால்களை சிதைவடையத் தூண்டுகின்றன. மீத்தேன் தெலூரால் இருமெத்தில் இருதெலூரைடு மற்றும் ஐதரசன் என இரண்டாகச் சிதைவடைகிறது.

## தயாரிப்பு

எத்தனால்தெலூரால் என்ற சேர்மமே முதன்முதலில் தயாரிக்கப்பட்ட தெலூரால் ஆகும். 1926 ஆம் ஆண்டு கிரிக்னார்டு காரணியைப் பயன்படுத்தி இச்சேர்மம் தயாரிக்கப்பட்டது. அடிக்கடி பயன்படுத்தப்படும் தயாரிப்பு முறையாக இருப்பது, இருதெலூரைடுகளை  (R2Te2) ஒடுக்குதல் முறையில் தெலூரால்களாக மாற்றும் முறையே ஆகும்.

## மேற்கோள்கள்

## இவற்றையும் காண்க
* ஐதரசன் தெலூரைடு

பகுப்பு:கரிமதெலூரியம் சேர்மங்கள்
பகுப்பு:ஐதரைடுகள்
பகுப்பு:வேதி வினைக்குழுக்கள்
மினெர்வா

**மினெர்வா** என்பவர் ஓர் உரோமானியப் பெண் கடவுள் ஆவார். இவர் கலை, ஞானம், வர்த்தகம், மற்றும் யுத்த தந்திரம் போன்றவற்றுக்கான கடவுள் ஆவார்.  ஜுப்பிட்டரின் தலையிலிருந்த ஆயுதங்களில் இருந்து இவர் அவதரித்தார். இவர் கிரேக்கப் பெண் கடவுளான ஏதெனாவிற்கு ஒப்பானவர். இவர் இசை, கவிதை, மருத்துவம், ஞானம், வர்த்தகம், நெய்தல், கைவினைப்பொருட்கள் மற்றும் மாயாஜாலத்திற்குமான கற்புத் தெய்வம் (Virgin goddess) ஆவார். இவரது வாகனம் ஆந்தை ஆகும்.

## இவற்றையும் பார்க்க
* ஏதெனா

## மேற்கோள்கள்

பகுப்பு:உரோமத் தொன்மவியல்
பகுப்பு:உரோமைக் கடவுள்கள்
டீ கொன்சன்டஸ்

***டீ கொன்சன்டஸ்*** (Dii Consentes) என்பது உரோமானியத் தொன்மவியலில் காணப்படும் பிரதான பன்னிரு கடவுளரையும் குறிக்கும். இவர்களுள் அறுவர் ஆண்களும் கடவுளரும் ஏனைய அறுவர் பெண் கடவுளரும் ஆவர். கிமு மூன்றாம் நூற்றாண்டளவில் வாழ்ந்த எனியஸ் எனும் கிரேக்கக் கவிஞர் இப்பன்னிரு கடவுளரையும் பட்டியற்படுத்தியுள்ளார். அவர்கள் முறையே,

:*[[ஜூனோ (தொன்மவியல்)|ஜூனோ]], [[வெஸ்டா (தொன்மவியல்)|வெஸ்டா]], [[மினெர்வா]], [[சேரீசு (தொன்மவியல்)|சேரிசு]], [[டயானா (தொன்மவியல்)|டயானா]], [[வீனஸ் (தொன்மவியல்)|வீனஸ்]],*
:*[[மார்ஸ் (தொன்மவியல்y)|மார்ஸ்]], [[மெர்க்குரி (தொன்மவியல்)|மெர்க்குரி]], [[ஜுப்பிட்டர் (உரோமத் தொன்மவியல்)|ஜுப்பிட்டர்]], [[நெப்டியூன் (தொன்மவியல்)|நெப்டியூன்]], [[வல்கன் (தொன்மவியல்)|வல்கன்]], [[அப்போலோ]]*

## இவற்றையும் பார்க்க
* பன்னிரு ஒலிம்பியர்கள்

## மேற்கோள்கள்

பகுப்பு:உரோமத் தொன்மவியல்
பகுப்பு:உரோமைக் கடவுள்கள்
பஞ்சாப் செஞ்சூரியன் வங்கி

**பஞ்சாப் செஞ்சூரியன் வங்கி** (முன்னதாக **செஞ்சூரியன் வங்கி**) இந்தியாவில் செயற்பட்டுவந்த தனியார்த் துறை வணிக வங்கியாகும். மும்பையை தலைமையிடமாகக் கொண்டு செயற்பட்ட இவ்வங்கிக்கு நாடு முழுவதும் 403 கிளைகளில் 5000க்கும் மேலான பணியாளர்களும் பணியாற்றினர். இதன் பங்குகள் இந்தியப் பங்கு மாற்றகங்கள் மட்டுமின்றி லக்சம்பர்க் நாட்டின் பங்கு மாற்றகத்திலும் பட்டியலிடப்பட்டன. 2008 மே 23 அன்று எச்டிஎஃப்சி வங்கி, இவ்வங்கியை வாங்கி தன்னுடன் இணைத்துக் கொண்டது.

## மேற்கோள்கள்

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
ஐதரசன் தெலூரைடு

**ஐதரசன் தெலூரைடு** *(Hydrogen telluride)* என்பது H2Te.  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தெலூரியத்தின் எளிய ஐதரைடு சேர்மமான இது மிக அரிதாகவே காணப்படுகிறது. ஏனெனில் ஐதரசன் தெலூரைடு மிகவிரைவாக இதன் பகுதிப் பொருட்களாகச் சிதைவடைந்து விடுகிறது. இருப்பினும், இதனுடைய வளிமநிலையால் மிகக் குறைவான அடர்த்தியுடன் நீண்ட நேரம் நிலைப்புத்தன்மையுடன் இருக்கமுடியும். இதை அழுகும் பூண்டின் நெடியைக் கொண்டு உணர முடியும். அதிகமான அடர்த்தி நிலைகளில் கலக்கும் அழுகல் நாற்றம் மூலமாகவும் உணரலாம். Te–H பிணைப்பைக் கொண்ட பெரும்பாலான சேர்மங்கள் எளிதில் ஐதரசனை இழப்பதால் அவை நிலைப்புத் தன்மையற்றுக் காணப்படுகின்றன. வேதி முறை மற்றும் அமைப்பு முறைகளின்படி ஐதரசன் தெலூரைடானது ஐதரசன் செலினைடை ஒத்து இருக்கிறது. இரண்டுமே அமிலத்தன்மையுடன் காணப்படுகின்றன. H–Te–H பிணைப்புகளின் பிணைப்புக் கோணம் 90 <sup>0</sup> ஆகும். ஆவியாகும் தெலூரியம் சேர்மங்கள் விரும்பத்தகாத அழுகிய பூண்டின் நெடியுடையனவாக இருக்கின்றன.

## தொகுப்பு முறை
Al2Te3 மற்றும் Na2Te  போன்ற Te2− உப்புகளை அமிலமாக்கல் மூலம் ஐதரசன் தெலூரைடைத் தயாரிக்க முடியும். சோடியம் மற்றும் தெலூரியம் தனிமங்களை நீரற்ற அமோனியாவுடன் வினைபடுத்துவதன் வழியாக Na2Te சேர்மத்தைப் பெறமுடியும். இவ்வினையில் இடைநிலையாக உருவாகும் HTe−  நிலைப்புத்தன்மை கொண்ட ஒரு அயனியாகும். தெலூரியத்தை NaBH4 உடன் சேர்த்து ஒடுக்குதல் மூலம் NaHTe சேர்மத்தைத் தயாரிக்க முடியும்.

## ஆய்வகத் தயாரிப்பு
பொதுவாக நேர் மின்னேற்கும் தெலூரைடு வழிப்பொருட்களை நீராற்பகுத்து தெலூரியம் ஐதரைடுகள் தயாரிக்கப்படுகின்றன. குறிப்பாக அலுமினியம் தெலூரைடில் இருந்து தயாரிப்பதைக் கூறலாம்.

:Al2Te3  +  6 H2O  →    2 Al(OH)3  +  3 H2Te

மக்னீசியம் மற்றும் கார உலோக தெலூரைடுகளையும் நீராற்பகுக்கலாம். தெலூரியம் ஐதரைடு அமிலத்தன்மையுடன் இருப்பதால், பொதுவாக இச்செயல் முறைக்கு அமிலம் தேவைப்படுகிறது. மின்னாற்பகுப்பு முறைகளும் வளர்ச்சியடைந்து வருகின்றன.

## பண்புகள்
ஐதரசன் தெலூரைடு ஓரு வெப்பங்கொள் சேர்மமாகும். காற்றில் நிலைப்புத் தன்மை இல்லாமலிருப்பதால் எளிதாக தண்ணீர் மற்றும் தெலூரியமாக ஆக்சிசனேற்றம் அடைகிறது:

:2  +  → 2  + 2 Te

கிட்டத்தட்ட பாசுபாரிக் அமிலத்தினை (Ka = 8.1×10−3) ஒத்த அமிலத்தன்மை எண்ணைக் 2.3×10−3.கொண்டுள்ள ஐதரசன் தெலூரைடு பல உலோகங்களுடன் வினைபுரிந்து தெலூரைடுகளைக் கொடுக்கிறது.

## மேற்கோள்கள்

## இவற்றையும் காண்க
*இருமெத்தில் தெலூரைடு

பகுப்பு:ஐதரசன் சேர்மங்கள்
பகுப்பு:தெலூரைடுகள்
ஐதரோனியம்

**ஐதரோனியம்** (*Hydronium*) என்பது நீர்க்கரைசல் நேர்மின் அயனியான H3O+ அயனியைக் குறிக்கும். [H3O]+ என்றும் இதை அடையாளப்படுத்தலாம். நீரை புரோட்டானேற்றம் செய்தால் ஐதரோனியம் உருவாகும். அர்ரீனியசு அமிலம் நீரில் கரைக்கப்படும் போது, ​​இது பெரும்பாலும் நேர்மின் சுமை அயனியாகக் கருதப்படுகிறது. ஏனெனில் கரைசலில் உள்ள அர்ரீனியசு அமில மூலக்கூறுகள் ஒரு புரோட்டானை (ஒரு நேர்மின் சுமை ஐதரசன் அயனி, H+) சுற்றியுள்ள நீர் மூலக்கூறுகளுக்கு (H2O) கொடுக்கின்றன. உண்மையில், அமிலங்கள் அயனியாக்கம் செய்வதற்கும், நீரிய H+ மற்றும் இணை காரத்தை உருவாக்குவதற்கும் ஒன்றுக்கு மேற்பட்ட நீர் மூலக்கூறுகளால் சூழப்பட்டிருக்க வேண்டும்.

## மேற்கோள்கள்

## வெளி இணைப்புகள்
* J Phys Chem infrared spectra of hydronium

பகுப்பு:காடிகள்
பகுப்பு:நேர்மின்னயனிகள்
பகுப்பு:ஆக்சோனியம் சேர்மங்கள்
ஜான் ரீட்

**ஜான் சிலாசு "ஜாக்" ரீட்** (John Silas "Jack" Reed) (அக்டோபர் 22, 1887 – அக்டோபர் 17, 1920), ஒரு அமெரிக்கப் பத்திரிகையாளரும், கவிஞரும், சோசலிசவாதியும் ஆவார். 1917 ஆம் ஆண்டு அக்டோபரில் இடம்பெற்ற போல்செவிக் புரட்சி குறித்த நேரடி அனுபவங்களை அடிப்படையாக வைத்து அவர் எழுதிய உலகைக் குலுக்கிய பத்து நாட்கள் என்னும் நூல் தொடர்பில் இவர் பெரிதும் அறியப்படுகிறார். இவர் எழுத்தாளரும், பெண்ணியவாதியுமான லூய்சி பிரையன்ட் என்பவரை மணந்தார். ரீட் 1920ல் உருசியாவில் காலமானார். இவரது உடல் முக்கியமான உருசியத் தலைவர்களுக்காக ஒதுக்கப்பட்ட செஞ் சதுக்கத்தில் கிரெம்ளின் சுவர் அருகே  அடக்கம் செய்யப்பட்டது. இந்த மதிப்பு இவர் உட்பட இரண்டு அமெரிக்கர்களுக்கு மட்டுமே கிடைத்தது.

## ஆரம்ப வாழ்க்கை

ஜான் ரீட் ஒக்டோபர் 22, 1887 அன்று ஒரிகனின் போர்ட்லாந்து நகரிலுள்ள தனது பாட்டியின் மாளிகையில் சீனப் பணியாளர்களுடன் பிறந்தார்.

## படிப்பும் எழுத்துப் பணியும்

உயர்நிலைப் பள்ளி படிப்பு முடித்து ஹார்வர்டு பல்கலைக் கழகத்தில் பயின்றார். ஹார்டுவர்டில் ஜான்ரீடு நான்கு ஆண்டுகள் இருந்தார். செல்வச் சீமான்களின் புதல்வர்களோடு தொடர்பு கொண்டிருந்தார்.பக்திமிக்க சமூகவியல் போதனாசிரியர்களின் விரிவுரைகளைக் கேட்டார். முதலாளித்துவ அரசியல் பேராசிரியர்களின் சொற்பொழிவுகளைக் கேட்டார். கோடீஸ்வர பிரபுக்களின் கோட்டையில் சோஷலிஸ்டு மன்றம் ஒன்றை அமைத்தார். மாணவராக இருக்கும்போதே **லம்ப்பூன்** என்ற நகைச்சுவை ஏட்டின் ஆசிரியராக இருந்தார்
பெரிய செய்தியேடுகளில் சர்வதேச நிகழ்ச்சிகளை எழுதினார்.மெக்சிகோ குடியானவர் போராட்டம் நடத்திய செய்திகள் பற்றி 
**மெட்ரோபாலிட்டன்**மற்றும் **புரட்சிகர மெக்சிகோ** எனும் புத்தகத்திலும் எழுதினார்.

**மூலதனத்தினை எதிர்த்து பீட்டர்சன் பாட்டாளி வர்க்கம் புரியும் போர்** எனும் நாடகக் காட்சியை எழுதினார். **புரட்சி யுகம்**, **கம்யூனிஸ்ட் **பத்திரிகைகளின் ஆசிரியராகவும் பணியாற்றினார்.**லிபரேட்டர்**எனும் ஏட்டிற்கு கட்டுரைகள் எழுதுபவராகவும் இருந்தார். புதிய கம்யூனிஸ்ட் பத்திரிக்கையான **தொழிலாளர் குரல் (Voice of labour)**ஜான் ரீட்-ஐ ஆசிரியராக கொண்டிருந்தது. இறுதியாக,**கர்னீலவ் முதல் பிரேஸ்த்-லித்தோஸ்ஸ்க் வரை** என்ற புத்தகம் எழுதி முடிக்கும் முன்பு இறந்து விட்டார்.

## சான்றுகள்

பகுப்பு:1887 பிறப்புகள்
பகுப்பு:1920 இறப்புகள்
பகுப்பு:அமெரிக்கப் பொதுவுடமைவாதிகள்
பகுப்பு:அமெரிக்க ஊடகவியலாளர்கள்
பகுப்பு:அமெரிக்கக் கவிஞர்கள்
பகுப்பு:அமெரிக்க எழுத்தாளர்கள்
பகுப்பு:அமெரிக்கப் புரட்சியாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
இருமெத்தில் தெலூரைடு

**இருமெத்தில் தெலூரைடு** *(Dimethyl telluride)* என்பது (CH3)2Te என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் இது ஆங்கிலத்தில் சுருக்கமாக DMTe.என்றும் அழைக்கப்படுகிறது.

காட்மியம் தெலூரைடு மற்றும் பாதரச காட்மியம் தெலூரைடு சேர்மங்களில் உலோகக்கரிம ஆவிநிலை மெலொழுங்கு முறையைப் பயன்படுத்தி மேலொழுங்கு வளர்க்கப் பயன்பட்ட முதல் பொருள் இருமெத்தில் தெலூரைடாகும்

நுண்ணுயிரி வளர்ச்சிதை மாற்றத்தில் ஒரு விளை பொருளாக இருமெத்தில் தெலூரைடு விளைந்ததை 1939 ஆம் ஆண்டு கண்டறிந்தனர். சிலவகையான பூஞ்சைகளும் பாக்டீரியாக்களும் இருமெத்தில் தெலூரைடை உற்பத்தி செய்கின்றன. ( பெனிசிலியம் பிரிவிகால், பி. கிரைசோகெனம் மற்றும் பெனிசிலியம் நொடேட்டம் மற்றும் சூடோமோனாசு புளோரொசீன்)

இருமெத்தில் தெலூரைடின் நச்சுத்தன்மை குறித்த தகவல்களில் தெளிவில்லை. தெலூரியம் அல்லது அதன் சேர்மங்களில் ஒன்றை உட்கொள்ள நேரிட்டால் உடம்பில் இருமெத்தில் தெலூரைடு உற்பத்தியாகிறது. அழுகிய பூண்டின் நெடி இதனை உணர்த்தும். தெலூரியம் நச்சுத்தன்மை கொண்டது என்பது அறிந்த செய்தியாகும்
. 

## மேற்கோள்கள்

* 
* 
* 

## வெளி இணைப்புகள்
*Epichem (Commercial supplier datasheet)

பகுப்பு:தெலூரைடுகள்
பகுப்பு:கரிமதெலூரியம் சேர்மங்கள்
பகுப்பு:தெலூரியம்(II) சேர்மங்கள்
பேக் சுங் கியூன்

**பேக் சுங் கியூன்** () (பிறப்பு: சனவரி 30, 1989) ஒரு தென் கொரியா நாட்டு நடிகர் ஆவார். இவர் 1994ஆம் ஆண்டு முதல் சுவீட்டு பியர், ட்ரையோ, டமோ, பிக், ஐரிசு 2, மெலடி ஒப் லவ் போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் பசுட்டு லவ், சீனா ப்ளூ, சிபீட்டு போன்ற திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* Baek Sung-hyun 
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
சீயோ இங்குக்கு

**சீயோ இங்குக்கு** () (பிறப்பு: அக்டோபர் 23, 1987) என்பவர் ஒரு தென் கொரியா நாட்டு நடிகர் மற்றும் பாடகர் ஆவார். இவர் 2009-ஆம் ஆண்டு முதல் லவ் ரெயின், ரேப்லே 1997, மாஸ்டர்ஸ் சன், ஹலோ மான்ஸ்டர் போன்ற பல தொலைக்காட்சித் தொடர்களில் நடித்ததன் மூலம் புகழ் பெற்ற நடிகர் ஆனார்.

## வெளி இணைப்புகள்
* 
*  
* 
* 
* Seo In-guk 
* Seo In-guk  
* 

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய ஆண் பாடகர்கள்
பகுப்பு:தென் கொரிய விளம்பர நடிகர்கள்
லீ ஜோங்-சுக்

**லீ ஜோங்-சுக்** () (பிறப்பு: செப்டம்பர் 14, 1989 ) ஒரு தென் கொரியா நாட்டு நடிகர் மற்றும் விளம்பர நடிகர் ஆவார். இவர் 2005ஆம் ஆண்டு முதல் சீக்ரட் கார்டன், ஸ்கூல் 2013, டாக்டர் தி ஸ்ட்ரேஞ்சர், பிநோச்சியோ போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் ஆஸ் ஒன், நோ பிரீதிங் போன்ற திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* 
*Lee Jong-suk at Wellmade Yedang 
*10Asia Interview with Lee Jong-suk

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
சின் ககியூன்

**ஷின் ஹா-க்யூன்** () (பிறப்பு: மே 30, 1974) ஒரு தென் கொரியா நாட்டு நடிகர் ஆவார். இவர் 1998ஆம் ஆண்டு முதல் தி ஸ்பை, பிரைன், ஹார்வெஸ்ட் வில்லா, மிஸ்டர். பேக் போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* Shin Ha-kyun fan cafe 
* Shin Ha-kyun gallery
* 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பார்க் ஹீ-சூன்

**பார்க் ஹீ-சூன்** () (பிறப்பு: பெப்ரவரி 13, 1970) ஒரு தென் கொரியா நாட்டு நடிகர் ஆவார். இவர் 1990ஆம் ஆண்டு முதல் பல திரைப்படங்களிலும் மற்றும் தொலைக்காட்சி தொடர்களிலும் நடித்து வருகின்றார். இவர் பல மேடை நாடகங்களிலும் நடித்துள்ளார் என்பது குறிப்பிடதக்கது.

## வெளி இணைப்புகள்
* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
ஜின் டே ஹியான்

**ஜின் டே ஹியான்** () (பிறப்பு: பெப்ரவரி 15, 1981) ஒரு தென் கொரியா நாட்டு நடிகர் ஆவார். இவர் 2001ஆம் ஆண்டு முதல் டிராமா சிட்டி, வைட் லைஸ், குயின் இன்சூ, ஹோட்டல் கிங் போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* 
*  
* 

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
பார்க் ஹே-ஜீன்

**பார்க் ஹே-ஜீன்** () (பிறப்பு: மே 1, 1983) ஒரு தென் கொரியா நாட்டு நடிகர் ஆவார். இவர் 2006ஆம் ஆண்டு முதல் ஹாட் பிளட், ஈஸ்ட்  ஒப் எடேன், மை லவ் ஃப்ரம் த ஸ்டார், பேட் கைஸ் போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார்.

## மேற்கோள்கள்

## வெளி இணைப்புகள்
* Park Hae-jin 

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
ஷின் சுங்-ரோக்

**ஷின் சுங்-ரோக்** () (பிறப்பு: நவம்பர் 23, 1982) ஒரு தென் கொரியா நாட்டு நடிகர் ஆவார். இவர் 2003ஆம் ஆண்டு முதல்   மை லவ் ஃப்ரம் த ஸ்டார், லயர் கேம் போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் ஆல் ஃபார் லவ், பிட்ச் ஹை போன்ற திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* Shin Sung-rok Fan Cafe 
* 

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
ஆன் ஜேயுன்

**ஆன் ஜேயுன்** () (பிறப்பு: 1 ஜூலை 1987) என்பவர் ஒரு தென் கொரிய நாட்டு நடிகர் மற்றும் வடிவழகர் ஆவார். இவர் 2009 ஆம் ஆண்டு முதல் மை லவ் ஃப்ரம் த ஸ்டார் (2013), பிளட் (2015), சின்டெரெல்லா வித் போர் நைட்ஸ் (2016), ரியூனிட்ஸ் வேர்ல்ட்ஸ் (2017), த பியூட்டி இன்சைட் (2018), லவ் வித் பிளவ்ஸ் (2019) போன்ற பல தொலைக்காட்சி தொடர்களில் நடித்ததன் மூலம் அறியப்படும் நடிகர் ஆனார். இவர் ஃபேஷன் கிங், வெட்டிங் பைபிள் போன்ற திரைப்படங்களிலும் நடித்துள்ளார் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
*

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட நடிகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
அந்துவான் து செயிந் தெகுபெறி

**அந்துவான் து செயிந் தெகுபெறி** (பிரஞ்சு: Antoine de Saint-Exupéry) (29 June 1900&nbsp;– 31 July 1944) என்பவர் பிரஞ்சு உயர்குடியைச் சேர்ந்த ஒரு எழுத்தாளர், கவிஞர், விமான ஓட்டுநரும் ஆவார். பிரான்சின் கௌரவமிக்க இலக்கிய விருதைப் பெற்றிருக்கின்றார். அமெரிக்க தேசிய புத்தக விருதையும் பெற்றிருக்கின்றார்.  இவருடைய மிகச் சிறந்த படைப்பாக இவருடைய குட்டி இளவரசன் என்ற குறுநாவல் திகழ்கின்றது. இந்த நாவலில் கவித்துவ வடிவில் விமானம், வானம், நிலம், நட்சத்திரம், இரவு போன்றவைகளை இவர் விவத்திருக்கின்றார்.

## குறிப்புகள்

பகுப்பு:பிரெஞ்சு எழுத்தாளர்கள்
பகுப்பு:1900 பிறப்புகள்
பகுப்பு:1944 இறப்புகள்
யாழ்சோபு

right|thumb|Jarlshof with West Voe of Sumburgh beyond
right|thumb|The interior of a Jarlshof wheelhouse showing bays between the stone piers.
right|thumb|200x200px|The Old House of Sumburgh dating from the early 17th century
யாழ்சோபு ( ) என்பது ஸ்காட்லாந்தின் செட்லாந்து என்ற இடத்தில் அமைந்திருக்கும் மிகவும் புகழ்பெற்ற தொல்பழங்கால தொல்பொருளியல் தளம் ஆகும். இப் பகுதி செட்லாந்து பெருநிலப் பகுதியின் தென்முனையில் அமைந்திருக்கின்றது. பிரித்தானிய தீவகத்தில் இதுவரையில் கண்டறியப்பட்ட தொல்லியல் தளங்களில் முக்கியமான இடமாக இது கருதப்படுகின்றது.  கிமு 2500-களுக்கு முந்தைய பொருட்கள் முதல் 17-ஆம் நூற்றாண்டைச் சேர்ந்த பொருட்கள் வரை இங்கு கண்டறியப்பட்டுள்ளது. 
## குறிப்புகள்

பகுப்பு:இசுக்காட்லாந்து
அமில உறுப்பு

**அமில உறுப்பு** *(Acid radical)* என்பது ஒரு அமிலத்தில் இருந்து ஐதரசன் நேர்மின் அயனியை நீக்கிய பிறகு கிடைக்கின்ற எதிர்மின் அயனியாகும். உதாரணம்: NO3- மற்றும் SO2− 

## மேற்கோள்கள்

## இவற்றையும் காண்க
*நைட்ரேட்டு
*அமிலம்

## வெளி இணைப்புகள்
* Fatty acid radical formation in rats administered oxidized fatty acids: in vivo spin trapp

பகுப்பு:எதிர்மின்னிகள்
சிறியானி விஜேவிக்கிரம

**சிறியானி விஜேவிக்கிரம** (*Sriyani Wijewickrama*, , பிறப்பு: 26 மார்ச்சு 1969) இலங்கையின் அரசியல்வாதியும், நாடாளுமன்ற உறுப்பினரும் ஆவார்.

இவர் இலங்கை சுதந்திரக் கட்சியின் வேட்பாளராக 2010 நாடாளுமன்றத் தேர்தலில் அம்பாறை மாவட்டத்தில் போட்டியிட்டு 35,810 விருப்பு வாக்குகள் பெற்று நாடாளுமன்றத்திற்குத் தெரிவானார். 2015 தேர்தலில் 49,691 விருப்பு வாக்குகள் பெற்று நாடாளுமன்றத்திற்கு மீண்டும் தெரிவானார்.

## மேற்கோள்கள்

பகுப்பு:வாழும் மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:அம்பாறை மாவட்ட நபர்கள்
பகுப்பு:இலங்கை அரசியல்வாதிகள்
பகுப்பு:1969 பிறப்புகள்
பகுப்பு:இலங்கை வழக்கறிஞர்கள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:பெண் அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
இன்விக்டஸ் (ஆங்கிலக் கவிதை)

***இன்விக்டஸ்*** (*Invictus*) என்பது வில்லியம் எர்னஸ்ட் ஹென்லே (1849–1903) எனும் ஆங்கிலக் கவிஞரால் வடிக்கப்பட்ட ஓர் விக்டோரிய கால ஆங்கிலக் குறுங்கவிதை. இது 1875 இல் எழுதப்பட்டு, 1888 இல் வெளிவந்த அவரது முதல் கவிதைத் தொகுப்பான *புக் ஆஃப் வெர்ஸஸின் லைஃப் அன்ட் டெத் (எக்கோஸ்)* என்ற பகுதியில் முதன்முதலில், தலைப்பு எதுவுமின்றி பதிக்கப் பெற்றது. ஆரம்பப் பதிப்புகளில், ஸ்காட்லாந்தைச் சேர்ந்த மாவு மற்றும் உரொட்டி வியாபாரியும், இலக்கியப் புரவலருமான, *ராபெர்ட் தாமஸ் ஹாமில்டன் புரூஸ்* (1846–1899) என்பவருக்கு அர்ப்பணமாக *"To R. T. H. B"* எனும் குறிப்பு இடம் பெறுகிறது. "இன்விக்டஸ்" ("வெல்லமுடியாத" எனப் பொருள் தரும் இலத்தீன் சொல்)   எனும் தலைப்பை, *தி ஆக்ஸ்ஃபோர்டு புக் ஆஃப் இங்கிலீஷ் வெர்ஸில்* இக்கவிதை சேர்க்கப்பட்டபோது, அதன் பதிப்பாசிரியர் *ஆர்தர் கிவில்லர்-கௌச்* வழங்கினார்.

## கவிதை

### மொழிபெயர்ப்பு

## முக்கியத்துவம்
ஹென்லேயின் இலக்கியப் புகழுக்கு பெரும்பாலும் இவ்வொற்றைக் கவிதையே காரணம். 1875 இல் ஹென்லேயின் காசநோய் முற்றியதால் ஏற்பட்ட உடற்கோளாறு காரணமாக அவரின் ஒரு காலை நீக்க வேண்டி வந்தது. இக்காலை நீக்கியவுடன் மறு காலையும் நீக்க வேண்டியுள்ளதெனத் தெரியப்படுத்தினர். ஆனால் அவர் புகழ்பெற்ற அறுவை சிகிச்சை மருத்துவரான ஜோசப் லிஸ்டரின் சேவையை நாடினார். அவர் ஹென்லேயின் பாதத்தில் பல அறுவை சிகிச்சைகளை மேற்கொண்டு, எஞ்சிய காலைக் காப்பாற்றினார். மருத்துவமனையில் தேற்றம் பெரும் காலத்தில், பின்னாளில் "இன்விக்டஸ்" என்று வழங்கப்படும் இவ்வரிகளை எழுத உந்துதல் ஏற்பட்டது. தன் வாழ்வின் கடினமான இக்கால கட்டமும், வறுமை தோய்ந்த பால பருவ நினைவுகளும் சேர்ந்து, இக்கவிதையின் இயக்கத்திற்கும் அதன் உள்ளார்ந்த பொருளுக்கும் முழு முதல் தூண்டுதலாய் அமைந்தன.

## தாக்கங்கள்
* ராபன் தீவுச் சிறையில் அடைக்கப்பட்டிருந்த போது நெல்சன் மண்டேலா, பிற சிறைவாசிகளுக்கு இக்கவிதையை ஓதினார். இதன் சாராம்சமான, தன்னாளுமை கருத்தினால் உத்வேகம் பெற்றார்.
* பர்மிய எதிர்கட்சித் தலைவரும் நோபல் பரிசு பெற்றவருமான ஆங் சான் சூச்சி "இக்கவிதை, பல காலகட்டங்களில் பல நாட்டு விடுதலைப் போராட்ட வீரர்களுக்கு ஊக்கம் அளித்தது போலவே என் தந்தை ஆங் சான், மற்றும் அவரது சமகாலத்தவர்களுக்கும் அவர்களது விடுதலைப் போராட்டத்திற்கு பெரும் ஊக்கத்தை அளித்தது" என்று கூறினார்.

## ஒலிபெயர்ப்பு


## உசாத்துணை

## வெளி இணைப்புகள்
*(ஆங்கிலம்) விக்கிமூலத்தில் 'இன்விக்டஸ்' கவிதை

பகுப்பு:ஆங்கில இலக்கியம்
பகுப்பு:ஆங்கிலக் கவிஞர்கள்
கட்டடம் நகர்த்தல்

**கட்டடம் நகர்த்தல்** (*structure relocation*) என்பது ஒரு கட்டடம் உள்ள இடத்தில் சாலை விரிவாக்கம் செய்யப்பட இருந்தாலோ அல்லது அந்த இடத்தில் மதிப்புமிக்க வேறு கட்டடம் கட்டுதல் போன்ற நோக்கத்துக்காக கட்டடத்தை இடிக்காமல் அருகில் உள்ள வேறு இடத்திற்கு  நகர்த்தி வைத்தல் ஆகும்.

## நகர்த்தும் விதம்
கட்டத்தை நகர்த்த தனியாக சில நிறுவனங்கள் உள்ளன அந்த நிறுவன அதிகாரிகள் முதலில்  கட்டடத்தை ஆய்வு செய்கின்றனர். கட்டடத்தை மாற்ற வேண்டிய இடத்தில் புதியதாக கடகால் போடப்படுகிறது. கட்டடத்தின் மின்சார இணைப்பு, குடிநீர் இணைப்பு, புதைசாக்கடை இணைப்பு போன்றவை துண்டிக்கப்படுகின்றன, பிறகு கட்டடத்தின், நான்கு புறமும் பள்ளம் தோண்டப்படுகிறது. பின், பள்ளத்தில் ஜாக்கியை வைத்து, கட்டடத்தை ஜாக்கியின் உதவியால் உயர்துகின்றனர். கீழே  இரும்பு பட்டைகள் அமைத்து பட்டைகள் மேல்சக்கரங்கள் கட்டடத்தை தாங்குவதுபோல் அமைக்கப்படுகிறது, சக்கரம் மூலம் கட்டடம் படுக்கவைக்கப்பட்ட ஜாக்கிகளின் உதவியால் சிறிது சிறிதாக நகர்த்தப்படுகிறது. இதன்மூலம் தேவையான  தொலைவு கட்டடம் இடம் பெயர்கிறது. இதனால், கட்டடத்திற்கு எவ்வித பாதிப்பும் ஏற்படாது என கூறுகின்றனர்.

## மேற்கோள்கள்

பகுப்பு:கட்டிடப் பொறியியல்
பகுப்பு:கட்டிடக்கலை
லியோ கோல்டுபெர்கெர்

**லியோ கோல்டுபெர்கெர்** (*Leo Goldberger*, பிறப்பு: 28 சூன் 1930) ஓர் உளவியலாளர், எழுத்தாளர், பதிப்பாளர். இவர் புலன் இறக்கம் (sensory depreviation), ஆளுமை, மன இறுக்கம், உளமீட்சி  குறித்த ஆய்வுகளுக்காகப் பெயர்பெற்றவர், மேலும் இவர் யூத அழித்தொழிப்பு காலகட்ட டேனிய யூத மீட்புக்காகப் போராடியவர். இவர் நியூயார்க் பல்கலைக்கழகத்தின் உளவியல் தகைமைப் பேராசிரியர்., இவர் மன நலவாழ்வு ஆய்வு மையத்தின் முன்னாள் இயக்குநர்.

## தகைமைகள்
இவருக்கு 1993இல் டென்மார்க் அரசி இரண்டாம் மார்கரெத்தினால் *டன்னெபிராகு ஆணை (வீரச் சிலுவை)*, விருது வழங்கப்பட்டது.

## நூல்தொகை
கோல்டுபெர்கெர் எழுதிய நூல்கள் பின்வருமாறு:
* *LSD: Personality and Experience* with Harriet Linton Barr, Robert J. Langs, Rober R. Holt & George S. Klein. NY: Wiley Interscience, 1972
* *Psychoanalysis and Contemporary Science"*(Vol. 3))eds. with Victor H. Rosen. NY: International Universities Press, 1974
* *Handbook of Stress* with Shlomo Breznitz. NY: Free Press, 1982 (end rev. ed, 1993)
* *The Rescue of the Danish Jews: Moral Courage Under Stress*,(ed.) NY: New York University Press, 1987
* '' Ideas and Identities: The Life and Work of Erik Erikson (eds.) with Robert S. Wallerstein. Madison, Ct. International Universities Press,. 1989

## மேற்கோள்கள்

## வெளி இணைப்புகள்
*http://www.nyu.psych.edu/Goldberger

பகுப்பு:வாழும் மக்கள்
பகுப்பு:1930 பிறப்புகள்
பகுப்பு:அமெரிக்க உளவியலாளர்கள்
அபுதாபி வணிக வங்கி

**அபுதாபி வணிக வங்கி** பரவலாக **ஏடிசிபி**, ஐக்கிய அரபு அமீரகத்தைச் சார்ந்த வணிக வங்கியாகும். இது 1985ஆம் ஆண்டில் வரையறு பொறுப்புடன் பொதுப் பங்கு நிறுவனமாக பதிவு செய்யப்பட்டது.

1975ஆம் ஆண்டில் நிறுவப்பட்ட *காலீஜ் வணிக வங்கியுடன்*, *எமிரேட்சு வணிக வங்கியையும்*, *பெடரல் வணிக வங்கியையும்* இணைத்து இவ்வங்கி உருவாக்கப்பட்டது. அபுதாபி அரசானது *அபுதாபி முதலீட்டு ஆணையம்* வாயிலாக இவ்வங்கியின் 65 விழுக்காடு அளவிலான பங்குகளை வைத்துள்ளது. இதர விழுக்காடு பங்குகளை பிற தொழில் நிறுவனங்களும் பொது மக்களும் வைத்துள்ளனர். மூலதனத்தின் அடிப்படையில் இவ்வங்கி ஐக்கிய அரபு அமீரகத்தில் இயங்கும் பெரிய வங்கிகளில் இதுவும் ஒன்றாகும். இவ்வங்கி வெளியிட்டுள்ள அறிக்கையின்படி இவ்வங்கியானது 2013ஆம் ஆண்டில் 3,620 மில்லியன் திர்கம்களை வருமானமாக ஈட்டியுள்ளது. 2012ஆம் ஆண்டில் இதன் இலாபமானது 2,810 திர்கம்கள் ஆகும்.

## சேவைகள்

ஐக்கிய அரபு அமீரகத்தைச் சார்ந்த பொதுப் பங்கு நிறுவன வங்கியான இது தனிநபர் வங்கி, வணிக வங்கி, முதலீட்டு வங்கி, தொழில்முனைவோர் வங்கி, முகவர், பண மேலாண்மை போன்ற சேவைகளை தமது வாடிக்கையாளர்களுக்கு வழங்கி வருகிறது. 

## மொத்த கிளைகள்
இவ்வங்கிக்கு ஐக்கிய அரபு அமீரகத்தில் 48 கிளைகளும், இந்தியாவில் மும்பையில் ஒரு கிளையும், பெங்களூருவில் ஒரு கிளையும், ஐக்கிய இராச்சியத்தில் ஒரு கிளையும் செயல்படுகின்றன. 

## இதனையும் காண்க
*இந்திய வங்கிகள்
*இந்தியாவில் வங்கித்தொழில்

## மேற்கோள்கள்


## வெளி இணைப்புகள்
* Abu Dhabi Commercial Bank Detail

பகுப்பு:இந்தியாவில் செயற்படும் வெளிநாட்டு வங்கிகள்
பகுப்பு:ஐக்கிய அரபு அமீரக வங்கிகள்
ஓ சங்-ஜீன்

**ஓ சங்-ஜீன்** () (பிறப்பு: பெப்ரவரி 15, 1980) என்பவர் ஒரு தென் கொரியா நாட்டு நடிகர் மற்றும் செய்தி வாசிப்பாளர் ஆவார்.

## தொழில்
அவர் 2006 இல் எம்பிசி தொலைக்காட்சியில் இணைந்தார், மேலும் அந்த வலைப்பின்னல் நிறுவனத்தில் மிகவும் பிரபலமான செய்தி தொகுப்பாளர் மற்றும் தொலைக்காட்சி நிகழ்ச்சி தொகுப்பாளர்களில் ஒருவரானார். இவர் 2013 ஆம் ஆண்டு  மை லவ் ஃப்ரம் த ஸ்டார் என்ற தொலைக்காட்சி தொடர் மூலம் நடிகராக அறிமுகமானார், அதைத் தொடர்ந்து  சுவீடன் லாண்ட்ரி (2014) மற்றும் தி பேமிலி இஸ் கம்மிங் (2015) போன்ற தொலைக்காட்சி நாடகங்களில் நடித்துள்ளார்.

## மேற்கோள்கள்

## வெளி இணைப்புகள்
*

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் தொலைக்காட்சி நடிகர்கள்
பார்க் யூ-சுன்

**பார்க் யூ-சுன்** () (பிறப்பு: ஜூன் 4, 1986) ஒரு தென் கொரியா நாட்டு நடிகர், பாடலாசிரியர், நடன கலைஞர் மற்றும் விளம்பர நடிகர் ஆவார். இவர் 2003ஆம் ஆண்டு முதல் ரெயின்போ ரொமான்ஸ், பந்ஜுன் தியேட்டர், மிஸ் ரிப்ளே, ரூப்டோப் பிரின்ஸ், மிஸ்ஸிங் யூ, திரீ டேய்ஸ் போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் ஹேமூ, லூசிட் ட்ரீம் போன்ற திரைப்படங்களிலும் நடித்துள்ளார் மற்றும் பல பாடல்களும் பாடியுள்ளார் என்பது குறிப்பிடத்தக்கது.

## சின்னத்திரை
* 2005: ரெயின்போ ரொமான்ஸ்
* 2005: பந்ஜுன் தியேட்டர்
* 2011: மிஸ் ரிப்ளே
* 2012: ரூப்டோப் பிரின்ஸ்
* 2012: மிஸ்ஸிங் யூ
* 2014: திரீ டேய்ஸ்

## திரைப்படம்
* 2014: ஹேமூ
* 2015: லூசிட் ட்ரீம்

## வெளி இணைப்புகள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
பகுப்பு:தென் கொரிய பாடகர்கள்
சோய் வோன்-யூங்

**சோய் வோன்-யெங்** () (பிறப்பு: ஜனவரி 10, 1976) ஒரு தென் கொரியா நாட்டு நடிகர் ஆவார். இவர் 2002ஆம் ஆண்டு முதல் வாரிசுகள் போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* Choi Won-young  at Saram Entertainment
* 
* 

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
கூலி, விலை, இலாபம்

thumb|250px|கூலி, விலை, இலாபம் நூலின் அட்டை
**கூலி, விலை, இலாபம்** (Wages, Price and Profit) என்பது, 1865 ஆம் ஆண்டு யூன் மாதம் சர்வதேசத் தொழிலாளர் சங்கப் பொதுக் கவுன்சிலின் கூட்டங்களில் கார்ல் மார்க்சினால் வழங்கப்பட்ட பேச்சின் உரைவடிவம் ஆகும். இது 1865 ஆம் ஆண்டு மே மாத இறுதிப் பகுதிக்கும் சூன் 27 இற்கும் இடையில் எழுத்தாக்கம் செய்யப்பட்டது.

இது கார்ல் மார்க்சின் பொருளாதாரக் கொள்கைகளின் அடிப்படைகளை விளக்குகிறது. இது, அக்காலத்தில் கார்ல் மார்க்சு எழுதிக்கொண்டிருந்த அவரது பொருளாதாரக் கொள்கைகளை விளக்கும் *[[மூலதனம் (நூல்)|மூலதனம்]]* என்னும் விரிவான நூலின் முதல் தொகுதியின் சுருக்கம் எனலாம். மார்க்சின் வாழ்க்கைக் காலத்திலோ அல்லது அவரது நூல்களில் பெரும்பாலானவற்றை வெளியிட்ட ஏங்கெல்சின் காலத்திலோ இப்பேச்சு அச்சில் வெளிவரவில்லை. ஏங்கெல்சு இறந்த பின்னர் மார்க்சின் ஆவணங்களிடையே இதன் கையெழுத்துப் படியும் காணப்பட்டது. இதை மார்க்சின் மகளான எலீனர் அவெலிங் முதன் முதலில் 1898 இல் வெளியிட்டார். ஆங்கிலப் பதிப்பு *பெறுமானம், விலை, இலாபம்* *(Value, Price and Profit)* என்னும் தலைப்பில் வெளியானது. ஆனால், அதன் செருமன் மொழிபெயர்ப்பு கூலி, விலை, இலாபம் (Wages, Price and Profit) என்னும் தலைப்பில் வெளியானது. செருமன் தலைப்பைப் பின்பற்றியே தமிழ் மொழிபெயர்ப்புக்கும் பெயரிடப்பட்டது. 

## நூற்பொருள்
முதலாளித்துவப் பொருளாதார முறைமையில் கூலி, மிகை மதிப்பு போன்ற கருத்துருக்களை இந்தப் பேச்சில் விளக்கும் கார்ல் மார்க்சு, தொழிலாளர் வகுப்பினரின் நலன்களும், பூர்சுவா வகுப்பினரின் நலன்களும் எவ்வாறு ஒன்றுக்கொன்று எதிரானவையாக இருக்கின்றன என்பதையும் விளக்குகிறார்.

மார்க்சின் இந்தப் பேச்சு இரண்டு பகுதிகளாகப் பிரிக்கப்படலாம். முதலாவது, வெஸ்டனை விமர்சிக்கும் அதேவேளை கூலிக்கான மொத்த நிதி ஒரு மாறிலி என்னும் கருத்தை அடிப்படையாகக் கொண்ட கூலி நிதிக் கோட்பாட்டையும் கடுமையாகச் சாடுகிறது. இரண்டாவது பகுதியில், பெறுமானக் கோட்பாடு, மிகைப் பெறுமானக் கோட்பாடு ஆகியவற்றை விளக்குவதுடன், அவற்றின் விளைவுகளையும் விளக்குகிறது.

## உள்ளடக்கம்
இது முதன் முதலில் பதிப்பிக்கப்பட்டபோதே துணைத் தலைப்புக்கள் வழங்கப்பட்டதாகத் தெரிகிறது. இத் துணைத் தலைப்புக்கள் வருமாறு:

முன்குறிப்புக்கள்
# உற்பத்தியும் கூலியும்
# உற்பத்தி, கூலி, இலாபம்
# கூலியும் நாணயமும்
# சப்ளையும் கிராக்கியும்
# கூலியும் விலைகளும்
# மதிப்பும் உழைப்பும்
# உழைக்கும் சக்தி
# உபரி மதிப்பை உற்பத்தி செய்தல்
# உழைப்பின் மதிப்பு
# பண்டத்தை அதன் மதிப்பில் விற்பதால் இலாபம் கிடைக்கிறது
# உபரி மதிப்பு பிரிவினையாகும் பற்பல பங்குகள்
# இலாபம், கூலி, விலைகள் இவற்றின் பொது விகிதாச்சாரம்
# கூலி உயர்வுக்காகவோ அல்லது அது குறைக்கப்படுவதை எதிர்த்தோ நடந்த முயற்சிகளின் முக்கிய சம்பவங்கள்
# மூலதனத்துக்கும் உழைப்பிற்கும் இடையிலுள்ள போராட்டமும் அதன் விளைவுகளும்

## சான்றுகள்

## உசாத்துணைகள்
* மார்க்ஸ், கார்ல்., கூலி, விலை, இலாபம் (மொழிபெயர்ப்பு), முன்னேற்றப் பதிப்பகம், மாஸ்கோ.

பகுப்பு:மார்க்சியப் பொருளாதாரம்
பகுப்பு:மார்க்சியம்
பகுப்பு:1865 நூல்கள்
இறைவன் கோயில்

**சன்மார்க்க இறைவன் கோயில்** என்பது  இந்தியாவில் செதுக்கப்பட்டு, தற்போது, அமெரிக்க ஹவாய் தீவில் அமைக்கப்பட்டுவரும், சிவாலயம் ஆகும். தமிழில் கடவுளைக் குறிக்கப் பயன்படும் "இறைவன்" என்ற பெயரே, இவ்வாலயத்துக்கும் வைக்கப்பட்டுள்ளது. வயிலுவா  (Wailua)  நதிக்கரையில் அமைக்கப்பட்டு வரும் இவ்வாலயமே, அமெரிக்காவின் முதலாவது கற்கோயில் ஆகும். ஹவாய் ஆதீனம் என்று அழைக்கப்படும், சைவ சித்தாந்த இமாலயன் அகாதமியால், இவ்வாலயம் அங்கு அமைக்கப்பட்டு வருகின்றது. 
## வரலாறு
ஹவாய் ஆதீனத்தைச் சேர்ந்த, சிவாய சுப்ரமணியசுவாமி, சிவபெருமானின் தரிசனத்தைப் பெற்ற இடத்திலேயே, இவ்வாலயம் அமைக்கப்படுகின்றது.சிவாகமங்களுக்கு உட்பட்டதாகவும், ஆயிரமாண்டுகள் நின்று நிலைக்கத் தக்கதாகவும், கையை அன்றி, எவ்வித பொறியுதவியும் இல்லாமல் இவ்வாலயம் கட்டப்படவேண்டும் என்ற சிவாய சுப்ரமணியசுவாமிகளின் ஆணைப்படியே இவ்வாலயம் அமைக்கப்பட்டு வருகின்றது. 1980களின் பிற்பகுதியில், கணபதி ஸ்தபதியால், இக்கோயிலுக்கான நிருமாண வடிவமைப்பு பூர்த்தியானது. 1990இலிருந்து, பெங்களூரில் ஆயிரத்துக்கும் மேற்பட்ட கருங்கற்பாளங்கள் மூலம், சிற்ப வேலைப்பாடுகள் நடந்து வருவதுடன், 2001 இலிருந்து, அவை கப்பல் மூலம் ஹவாய்க்கு அனுப்பப்பட்டு, அங்குள்ள சிற்பிகள் மூலம் பொருத்தப்பட்டு, ஆலயத் திருப்பணிகள் இடம்பெற்று வருகின்றது. 2017இல், 3.2 மில்லியன் பவுண்டு நிறையுள்ள ஆலயப்பாகங்கள் கொணரப்பட்டு, ஆலயம் நிறைவுறும் என்று எதிர்பார்க்கப்படுகின்றது.

## கட்டுமானம்

பாரம்பரிய வழமை மாறாமல், உளிகளைக் கொண்டு, வெறும் கைகளாலேயே இவ்வாலயம் அமைக்கப்பட்டு வருகின்றது என்பது, இக்கோயிலின் சிறப்பம்சமாகும் தட்டும் போது ஒலியெழுப்பும் இசைத்தூண்களும் இங்கு அமைக்கப்பட்டு வருகின்றன. அகற்ற முடியாத, ஆனால் சுழலும் பந்துகளைத் தம் வாயில் ஏந்திய  சிங்கங்களும் ஆறு தூண்களில் செதுக்கப்பட்டுள்ளதுடன், ஆறடி நீளமான தனிக்கல்லால் ஆன, கற்சங்கிலிகளும் கூட, அமைக்கப்பட்டு வருகின்றன.

தெற்கு நோக்கி அமைக்கப்படும் இக்கோயில், வாஸ்து சாத்திரத்துக்கு ஏற்பவே, அமைக்கப்பட்டு வருகின்றது. சிவாய சுப்பிரமணிய சுவாமிகளின் ஆணைப்படி, இக்கோயிலுக்கு மின்னினைப்பு வழங்கப்படப் போவதில்லை.

அறுமுகம் கொண்ட அரியவகை பளிங்குருவான படிக இலிங்கமே இவ்வாலய மூலவராக அமைய இருக்கின்றது.சிவாய சுப்பிரமுனிய சுவாமிகளுக்கும், உள்ளூர் இரத்தினக்கல் வியாபாரியான அல்மித்ரா சியோன் எனும் பெண்மணிக்கும் கிடைத்த கனவுக் காட்சிகளை அடுத்து, அமெரிக்காவின் ஆர்கன்சா மாநிலப்பகுதியில், இக்கல் கண்டெடுக்கப்பட்டது. ஐம்பது மில்லியன் ஆண்டுகள் பழைமையானதாகக் கருதப்படும் இவ்விலிங்கக் கல், இயற்கையாகவே இதே வடிவில், சேற்றில் மூழ்கியதாகக் கிடைத்தது. 1987இல் இவ்விலிங்கம் ஹவாய்க்குக் கொணரப்பட்டபோது, உலகைக் காக்கும் அரிய சுயம்பு  இலிங்கம் என்று, விழாவெடுத்துக் கொண்டாடப்பட்டது
முன்மண்டபம் முதலான பல பகுதிகள் கட்டிமுடிக்கப்பட்டு விட்டன. 2017இல், இக்கோயில், தற்போதைய ஆதீன முதல்வர், போதிநாத வேலன்சாமியின் தலைமையில் திருக்குடமுழுக்குக் காணும் என எதிர்பார்க்கப்படுகின்றது.

## காட்சியகம்

File:Vimanam.jpg
File:Iraivan2.jpg
File:Iraivan_DSC_3275.jpg
File:Iraivan_dsc8361.jpg


## உசாத்துணைகள்

## வெளி இணைப்புகள்
* 
* ஹவாய் இறைவன் கோயில் 

பகுப்பு:ஹவாய்
பகுப்பு:அமெரிக்க இந்துக் கோவில்கள்
எருமைக்கள்ளி முள்ளியான்

**எருமைக்கள்ளி முள்ளியான்** (Chorizanthe fimbriata) இது ஒரு பூக்கும் தாவரங்களில் ஆண்டுத் தாவரம் ஆகும். பொதுவாக கலிபோர்னியா பகுதிகளிலும் வடக்கு பாகா கலிபோர்னியா பகுதிகளிலும் காணப்படுகிறது.

### வாழிடம்
இத்தாவரம் சான் ஜசின்டோ மலைகளுக்கு உட்பிரதேசங்களில் மற்றும் தென் கலிபோர்னியாவின் பகுதிகளிலும் காணப்படுகிறது.
இத்தாவரம் வாழும் பகுதி கடலோரம் ஆகும்.

### உணவு
இத்தாவரத்தின் பாகங்கள் அனைத்துமே உணவாக உண்ணப்படுகிறது.

### மேற்கோள்

### வெளி இணைப்பு
*Jepson Manual Treatment: ''Chorizanthe fimbriata''
*USDA:  Plants Profile ''Chorizanthe fimbriata''
*''Chorizanthe fimbriata'' – Images at CalPhotos archive - & *[http://calphotos.berkeley.edu/cgi/img_query?query_src=photos_index&enlarge=5208+1611+1618+0061 Plant form photo in full bloom, direct sun]*
*Photo-High Res--(Close-up of Flower) ; Article ; Main Article  – *"San Diego County Wildflowers"*

பகுப்பு:பூக்கும் தாவரங்கள்
கல்முளையான்

**கல்முளையான்** (*Caralluma adscendens*) என்ற இந்த தாவரம் பூக்கும் தாவர வகையைச் சேர்ந்தது ஆகும். இத்தாவரம் இந்தியா, இலங்கை, அராபியத் தீபகற்பம், சகாரா பாலைவனத்தை உள்ளடக்கிய பகுதிகள் மற்றும் வடக்கு ஆப்பிரிக்கா போன்ற பகுதிகளில் காணப்படுகிறது.

## உபயோகம்
இத்தாவரத்தின் பாகங்கள் அனைத்துமே ஏதாவது மருந்துப்பொருளாகவே பயன்படுகிறது. பொதுவாக கிராமப்புறங்களில் இதன் இலைகள் சட்னி, மற்றும் ஊறுகாய்  செய்து பயன்படுத்துகின்றனர்.

## மேற்கோள்

## மேலும் பார்க்க
ஆப்பிரிக தாவரங்கள்

பகுப்பு:பூக்கும் தாவரங்கள்
பகுப்பு:கீரைகள்
பகுப்பு:தமிழ்நாட்டின் தாவரங்கள்
1719

**1719** (MDCCXIX) ஒரு ஞாயிற்றுக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வியாழக்கிழமையில் ஆரம்பமானது.

## நிகழ்வுகள்

* சனவரி 23 - லீக்கின்ஸ்டைன் புனித உரோமைப் பேரரசுக்குள் நிறுவப்பட்ட்டது.
* ஏப்ரல் 25 - டானியல் டீஃபோ *ராபின்சன் குரூசோ* புதினத்தை வெளியிட்டார்.
* ஐரோப்பாவின் முதலாவது திட்டமிடப்பட்ட மக்கள் கணக்க்கெடுப்பை புரூசியா நடத்தியது.

## பிறப்புகள்

## இறப்புகள்
* ஏப்ரல் 19 - பரூக்சியார், முகலாயப் பேரரசர் (பி. 1685)
* பெப்ரவரி 23 - பர்த்தலோமேயு சீகன்பால்க், செருமனிய லூத்தரன் பாதிரியார் (பி. 1682)

## மேற்கோள்கள்

## 1719 நாற்காட்டி
செய்யது அலி சாகிர் மௌலானா

**செய்யது அலி சாகிர் மௌலானா** (,பிறப்பு 25 சூன் 1956) இலங்கையின் அரசியல்வாதியும், நாடாளுமன்ற உறுப்பினரும் ஆவார்.

இவர் சிறீலங்கா முஸ்லிம் காங்கிரசுயின் வேட்பாளராக 2015 நாடாளுமன்றத் தேர்தலில் மட்டக்களப்பு மாவட்டத்தில் போட்டியிட்டு 16,385 விருப்பு வாக்குகள் பெற்று நாடாளுமன்றத்திற்குத் தெரிவானார்.

இவர் 6th பெப்ரவரி 2015 அன்று கிழக்கு மாகாண சபையின் உறுப்பினராக நியமிக்கப்பட்டார். இவர் ஒஸ்டின் பெர்னாண்டோ கிழக்கு மாகாண சபை ஆளுனர் ஆவதற்கு முன் சத்தியப்பிரமாணம் செய்துகொண்டார்.

## மேற்கோள்கள்

பகுப்பு:வாழும் மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கை அரசியல்வாதிகள்
பகுப்பு:சிறீலங்கா முசுலிம் காங்கிரசு அரசியல்வாதிகள்
பகுப்பு:1956 பிறப்புகள்
பகுப்பு:கிழக்கு மாகாண சபை உறுப்பினர்கள்
பகுப்பு:இலங்கை முசுலிம்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
நாற்புளோரோமெத்தேன்

**நாற்புளோரோமெத்தேன்** அல்லது **காபன் நாற்புளோரைடு** என்பது ஓர் எளிய புளோரோக்காபன் ஆகும். நாற்புளோரோமெத்தேனின் மூலக்கூற்று வாய்பாடு CF4 ஆகும். கரிம-புளோரின் பிணைப்புகள் மிகவும் வலிமையானவை. இதன் காரணமாக நாற்புளோரோமெத்தேன் ஓர் உறுதியான சேர்மமாக அமைந்துள்ளது. இதனை ஏலோவற்கேன், ஏலோமெத்தேன் ஆகிய வகைப்பாடுகளுக்குள் அடக்கலாம். இது ஒரு பச்சைவீட்டு வளிமம் ஆகும்.

### ஆய்வுகூடத் தொகுப்பு
சிலிக்கன் காபைட்டின் புளோரினுடனான தாக்கத்தின் மூலம் ஆய்வுக்கூடத்தில் நாற்புளோரோமெத்தேனைத் தொகுக்கலாம்.
: SiC + 2 F2 → CF4 + Si

## மேற்கோள்கள்

பகுப்பு:பைங்குடில் வளிமங்கள்
பகுப்பு:ஆலோமீத்தேன்கள்
பகுப்பு:கனிம கரிமச் சேர்மங்கள்
பகுப்பு:அலோக ஆலைடுகள்
பகுப்பு:குளிர்பதனூட்டிகள்
பகுப்பு:புளோரோகார்பன்கள்
இருபீனைல்தெலூரைடு

**இருபீனைல்தெலூரைடு** *( Diphenylditelluride )* என்பது (C6H5Te)2 என்ற மூலக்கூற்று வாய்ப்பாடு கொண்ட வேதிச் சேர்மமாகும். ஆங்கிலத்தில் இச்சேர்மம் சுருக்கமாக Ph2Te2 என அழைக்கப்படுகிறது. ஆரஞ்சு நிறத்தில் காணப்படும் இச்சேர்மம், நிலைப்புத்தன்மையற்ற பென்சீன்தெலூராலை (PhTeH) ஆக்சிசனேற்றம் செய்வதால் தருவிக்கப்படும் வழிப்பொருளாகும். கரிமத் தொகுப்பு வினைகளில் பீனைல்தெலூரைடு அலகுகளைத் தரக்கூடியதொரு மூலமாக இருபீனைல்தெலூரைடு பயன்படுகிறது. 

## தயாரிப்பு

கிரிக்னார்டு காரணி: மூலம் உற்பத்தி செய்யப்பட்ட  தெலூரோபீனாலேட்டை ஆக்சிசனேற்றம் செய்வதன் மூலம் இருபீனைல்தெலூரைடு தயாரிக்கலாம்.

:PhMgBr  +  Te  &rarr;  PhTeMgBr
:2PhTeMgBr  + 0.5 O2  +  H2O  &rarr;  Ph2Te2  +  2 MgBr(OH)

## மேற்கோள்கள்


பகுப்பு:அரோமாட்டிக் சேர்மங்கள்
பகுப்பு:கரிமதெலூரியம் சேர்மங்கள்
எலியாவின் சீனோ

**எலியாவின் சீனோ** (*Zeno of Elea*, ; அண். கிமு 490 – அண். கிமு 430) ஒரு சாக்ரட்டீசுக்கு முந்தையக் கிரேக்க மெய்யியலாளர். இவர் மேக்னா கிரேசியாவைச் சேர்ந்தவர். இவர் பர்மெனிடெசு நிறுவிய எலியாதிக்கப் பள்ளியைச் சார்ந்தவர்.  அரிசுட்டாட்டில் இவரை இணைமுரணியலைக் கண்டறிந்தவராகக் குறிப்பிடுகிறார். இவர் தனது சீனோ முரண்புதிர்களுக்காகப் பெயர்பெற்றவர். இவற்றை பெர்ட்ரண்டு ரசல் "அளவற்ற நுட்பமும் திட்பமும் வாய்ந்தன"வாகக் கூறுகிறார்".

## வாழ்க்கை

சீனோவின் வாழ்க்கையைப் பற்றிய தகவல் ஏதும் கொஞ்சமும் கூட கிடைக்கவில்லை. சீனோவின் இறப்புக்குப் பின் ஒரு நூற்றாண்டு கழித்து பிளாட்டோ எழுதிய *[[பர்மெனிடெசு (உரையாடல்)|பர்மெனிடெசு]] *நூல்மட்டுமே முதன்மையான தகவல் வாயிலாகும். மேலும் அரிசுட்டாட்டிலின் *[[இயற்பியல் (அரிசுட்டாட்டில்)|இயற்பியல்]]* நுலிலும் இவர் குறிப்பிடப்படுகிறார்.  *பர்மெனிடெசின்* உரையாடலில் பர்மெனிடெசும் சீனோவும் ஏதென்சுக்கு வருகை தந்ததைப் பற்றிக் குறிப்பிடுகிறார். அப்போது பர்மெனிடெசுக்கு அகவை 65. சீனொவுக்கு அகவை 40. சாக்ரட்டீசு அப்போது மிகவும் இளைஞராக இருந்துள்ளார். சாக்ரட்டீசின் அகவையை 20 ஆகக் கொண்டால், சாக்ரட்டீசு பிறந்தது கி.மு469இல் எனவும் கொண்டால் சீனோவின் பிறப்பு கி.மு 490 ஆகிறது. "சீனோ உயரமாகவும் அழகாகவும் இளமையாக இருந்த்தாகவும் பர்மெனிடெசால் மிக விரும்பப்பட்டவராகவும்" பிளாட்டோ கூறுகிறார்."

## நூல்கள்

சீனோவின் எழுத்துகளைப் பற்றி பல பண்டைய எழுத்தாளர்கள் மேற்கோள் கடினாலும் அவரது நூல்கள் ஏதும் முழுமையாகக் கிடைக்கவில்லை.
சீனோவும் பர்மெனிடெசுவும் ஏதென்சுக்கு முதல் தடவை வந்தபோது சீனோவின் நூல்களைக் கொண்டுவந்த்தாகப் பிளாட்டோ கூறுகிறார். சீனொ பிளாட்டோவிடம் "இவை பர்மெனிடெசுவின் வாதங்களைக் காப்பாற்றவே" எனக் கூறியுள்ளார். இவை சீனோவின் இளமையில் எழுதப்பட்டன. இவரது ஒப்புதல் இன்றியே திருடி வெளியிடப்பட்டுள்ளன. சீனோவின் நூலில் இருந்து "முதல் வாதத்துக்கான முதல் ஆய்கோளைச்" சாக்ரட்டீசு பின்வருமாறு கூறியதைப் பிளாட்டொ கேட்டுள்ளார்: "இது பலவானால், இதில் ஒத்தனவும் ஒவ்வாதனவும் கலந்திருக்க வேண்டும். எனவே இது நிலவ இயலாதது எனலாம் ஏனெனில், ஒத்தது ஒவ்வாததாகவோ, ஒவ்வாதது ஒத்ததாகவோ இருக்க வாய்ப்பில்லை."
*பிளாட்டோவின் பர்மெனிடெசு பற்றிய உரையில்*, புரோக்கிளசு, "முரண்பாடுகள் உள்ள நாற்பது வாதங்களை" சீனோ உருவாக்கியதாகக் கூறுகிறார். ஆனால் இப்போது ஒன்பது மட்டுமே அறியப்பட்டுள்ளன.

## சீனோவின் முரண்புதிர்கள்

இரண்டாயிரம் ஆண்டுகளாக சீனோவின் முரண்புதிர்கள் மெய்யியலாளர்களையும் கணிதவியலாளர்களையும் இயற்பியலாளர்களையும் குழப்பி, அறைகூவி, ஆர்வமூட்டி, மிரட்டி, தாக்கம் செலுத்தி மகிழ்ச்சியுட்டி வந்துள்ளன. இவற்றில் மிகவும் பெயர்பெற்றவை அரிசுட்டாட்டிலின் *இயற்பியலை* எதிர்த்தனவாகும்.


Zeno Achilles Paradox.png|அச்சிலிசும் கடலாமையும் முரண்புதிர்

Zeno Dichotomy Paradox.png|இணைமுரண்மை (The dichotomy) முரண்புதிர்
 
Zeno Arrow Paradox.png|அம்புப் பாய்வு முரண்புதிர்

Zeno Moving Rows Paradox.png|இயங்கும் வரிசைகள் முரண்புதிர்



## குறிப்புகள்

## மேற்கோள்கள்

* 
* 
* 
*

## வெளி இணைப்புகள்

*
*Zeno of Elea – MacTutor History of Mathematics
*Plato's ''Parmenides'' .
*Aristotle's ''Physics'' .
*
*Fragments of Zeno

பகுப்பு:கிரேக்க மெய்யியலாளர்கள்
பகுப்பு:கிரேக்க கணிதவியலாளர்கள்
பகுப்பு:கிமு 490
பகுப்பு:கிமு 430
நடுவுல கொஞ்சம் டிஸ்டர்ப் பண்ணுவோம்

**நடுவுல கொஞ்சம் டிஸ்டர்ப் பண்ணுவோம்** (*நடுவுல கொஞ்சம் தொந்தரவு பண்ணுவோம்*) என்பது விசய் தொலைக்காட்சியில் ஒளிபரப்பப்படும் தமிழ் மொழியில் அமைந்த கேள்வி-பதில் ஆட்ட நிகழ்ச்சி ஆகும். இந்நிகழ்ச்சியில் நான்கு பேர் கலந்துகொள்வர். நான்கு சுற்றுகளாக நடைபெறும் இந்நிகழ்ச்சியை ஈரோடு மகேசு, பாலாசி ஆகியோர் தொகுத்து வழங்குகின்றனர். இந்நிகழ்ச்சியானது விசய் தொலைக்காட்சியில் ஒவ்வொரு ஞாயிற்றுக்கிழமையும் இந்தியச் சீர்நேரப்படி இரவு எட்டு மணிக்கு ஒளிபரப்பப்படுகின்றது.

## சுற்றுகள்

இந்நிகழ்ச்சியில் வாயில கொழுக்கட்டை, திசுயூம் திசுயூம், பேசுமெண்டு வீக்கு, திக்கு திக்கு திக்கு ஆகிய நான்கு சுற்றுகள் காணப்படுகின்றன. ஏறு தழுவலை ஒத்ததாக, பொம்மைக் காளையை அடக்கும் சுற்றாகப் பேசுமெண்டு வீக்கு அமைந்துள்ளது. இவ்வாறான சுற்றுகளின் காரணமாக, இந்நிகழ்ச்சி கொடுமையானது எனவுங் கூறப்படுகின்றது.

## இவற்றைப் பார்க்க
* விஜய் தொலைக்காட்சி நிகழ்ச்சிகளின் பட்டியல்

## மேற்கோள்கள்

## வெளியிணைப்புகள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2014 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
நடுக்குப்பம்

**நடுக்குப்பம்** (Nadukuppam) என்பது இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டத்தில் இருக்கும் கோட்டக்குப்பம் பேரூராட்சியைச் சேர்ந்த ஒரு கிராமம் ஆகும். இந்த அழகிய கிராமம் மத்திய மன்னார் வளைகுடா பகுதியில் அமைந்திருக்கிறது. சென்னையிலிருந்து சுமார் 145 கிலோமீட்டர் தெற்கில் உள்ளது. ஊரின் வாசலில் மேகாத்தம்மன் கோவில் அமைந்துள்ளது. வடக்கு புறம் மற்றும் தெற்கு புறம் சிறிய கடற்கரை அமைந்துள்ளது. ஊர் மக்களின் பாதுகாப்பு கருதி தமிழக அரசால் கடந்த 2004கில் கடல் அரிப்பு தடுப்புச்சுவர் அமைக்கப்பட்டது. அதன் அளவு 400 மீட்டர். நடுக்குப்பத்திலுள்ள மொத்த குடுபங்களின் எண்ணிக்கை 320. இந்தக் கிராமம் வானூர் வட்டத்துக்கு உட்பட்ட கோட்டக்குப்பம்  பேரூராட்சியின் ஏழாவது வார்டு வாக்காளர்களில் சுமார் எழுபது சதவீத மக்கள் இங்கு உள்ளனர்.

பகுப்பு:விழுப்புரம் மாவட்டத்திலுள்ள கிராமங்கள்
இலயன் ஏர்

[thumb|260x260px|ஏப்ரல் 2003-ல் [ஏஞ்சலினா ஜோலி யாழ்ப்பாணம் வந்தபோது இலயன் ஏர் நிறுவனத்தின் வானூர்தி முன்பு எடுத்த படம்]]
**இலயன் ஏர்** என்பது இலங்கையிலுள்ள ஏசியன் ஏவியேசன் சென்டரில் தலைமையகத்தினைக் கொண்டுள்ள வானூர்தி சேவை வழங்கும் நிறுவனமாகும். இது ஒரு தனியார் நிறுவனம். இது இரத்மலானை பன்னாட்டு வானூர்தி நிலையத்தில் தன்னுடைய முக்கிய சேவைகளைக் கொண்டுள்ளது.

## வானூர்தி தரவு
* ICAO Code: **LEO**
* IATA Code : **LN**
* Callsign: **Sri-Lion** 

## வரலாறு
left|thumb|250x250px|சந்திரன் இரத்தினம் ஏசியன் ஏவியேசன் சென்டரிலுள்ள இலயன் ஏர் முன்பு

## விபத்துக்களும் நிகழ்வுகளும்
* 29 செப்டம்பர் 1998 - லயன்எயார் பறப்பு 602, ஆன்டனோவ் என்பவரால் இயக்கப்பட்ட வானூர்தி கடலில் விழுந்தது. ஆரம்பத்தில், தமிழீழ விடுதலைப் புலிகள் தாக்கியதால் ஏற்பட்ட விபத்து என்று கூறப்பட்டு பின் வேறுசில காரணம் என்று கண்டறியப்பட்டது. இதில் 7 வானூர்தி பணியாளர்களும் 48 பயணிகளும் உயிரிழந்தனர்.

## மேற்கோள்கள்

## வெளி இணைப்புகள்

பகுப்பு:இலங்கை வானூர்தி நிறுவனங்கள்
பகுப்பு:விமானசேவை நிறுவனங்கள்
பல்லவன் கிராம வங்கி

**பல்லவன் கிராம வங்கி** இந்தியாவின் தமிழ்நாட்டில் செயற்பட்டுவரும் மண்டல ஊரக வங்கியாகும். தமிழகத்தின் 15 வட மாவட்டங்களில் 200க்கும் அதிகமான கிளைகளுடன் 600க்கும் அதிகமான பணியாளர்களையும் கொண்டு செயற்பட்டுவருகிறது.

## வரலாறு
பல்லவன் கிராம வங்கி, இந்தியன் வங்கியின் நிதியுதவியுடன் 2006 ஆகத்து 31 அன்று நிறுவப்பட்டது. இவ்வங்கி 2006 ஆகத்து 31 அன்று இந்திய அரசிதழில் வெளியான அறிவிப்பின்படி, தர்மபுரியில் இயங்கிய *அதியமான் கிராம வங்கியையும்*, கடலூரில் இயங்கிய *வள்ளலார் கிராம வங்கியையும்* இணைத்ததன் மூலமாக நிறுவப்பட்டது.

## மேற்கோள்கள்

பகுப்பு:இந்திய வங்கிகள்
பகுப்பு:மண்டல ஊரக வங்கிகள்